21. 12. 94 De Europæiske Fællesskabers Tidende Nr. L 331/11 (Retsakter hvis offentliggørelse ikke er obligatorisk) RÅDET RÅDETS AFGØRELSE af 8. december 1994 om accept på Fællesskabets vegne af tillæg E.7 og tillæg F.4 til den internationale konvention om forenkling og harmonisering af regler om toldbehandling (94/798/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 113 sammenholdt med artikel 228, stk. 2, første punktum, under henvisning til forslag fra Kommissionen, og ud fra følgende betragtninger: I henhold til Rådets afgørelse 75/199/EØF (1) har Fælles- skabet accepteret den internationale konvention om forenkling og harmonisering af regler om toldbehandling (Kyoto-konventionen); tillæggene til nævnte konvention vedrørende proceduren for told- og afgiftsfri genanskaffelse og vedrørende told- formaliteter for posttrafik kan accepteres af Fællesska- bet; i forbindelse med accepten bør der dog fremsættes visse forbehold for at tage hensyn til toldunionens og EF- toldlovgivningens særlige krav — ] TRUFFET FØLGENDE AFGØRELSE: Artikel 1 Følgende tillæg til den internationale konvention om forenkling og harmonisering af regler om toldbehandling accepteres herved på Fællesskabets vegne med de anførte forbehold: — tillæg E.7 vedrørende told- og afgiftsfri genanskaffelse med et generelt forbehold og med forbehold for så vidt angår standardregel 3, 9 og 20 og anbefalet fremgangsmåde 11, 13, 16, 17 og 25 — tillæg F.4 vedrørende toldformaliteter for posttrafik med et generelt forbehold og med forbehold for så vidt angår standardregel 19 og 26 og anbefalet frem- gangsmåde 23, 24 og 25. Teksten til tillæg E.7 og F.4 til konventionen findes i henholdsvis bilag I og II til denne afgørelse med Fælles- skabets dertil svarende forbehold som tillæg. Artikel 2 Formanden for Rådets bemyndiges til at udpege den person, der er beføjet til at give Toldsamarbejdsrådets generalsekretær meddelelse om Fællesskabets accept af de i artikel 1 omhandlede tillæg med de i artiklen nævnte forbehold. Udfærdiget i Bruxelles, den 8. december 1994. På Rådets vegne G. REXRODT Formand (1) EFT nr, L 100 af 21. 4. 1975, s. 1.